	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	Αφιέρωμα στον συνθέτη
Ανδρέα Αργυρού

στο Σπίτι της Κύπρου

Την Τετάρτη 10 Οκτωβρίου 2018 πραγματοποιήθηκε, στο Σπίτι της Κύπρου,  η μουσική εκδήλωση, «Αφιέρωμα στον συνθέτη Ανδρέα Αργυρού», με έργα μουσικής δωματίου.
Τα έργα ερμήνευσαν οι μουσικοί από το Κουαρτέτο εγχόρδων L΄ Anima:
Στέλλα Τσάνη, α΄ βιολί, Αντονέλα Τσέφα, β΄ βιολί, Μονίκα Δάμο, βιόλα, Λευκή Κολοβού, τσέλο, Σοφία Καμβύση, φλάουτο, Μαριάννα Σιάμισιη, φλάουτο, Εβελίνα Αργυρού, πιάνο.Χρύσα Γρένδα, πιάνο, Μανούσος Πλουμίδης, κλαρινέτο και η Μεικτή χορωδία του Εθνικού Ωδείου Νέας Σμύρνης. Διδασκαλία- Διεύθυνση: Γιάννης Βρυζάκης.
Μετά το πέρας της συναυλίας το κοινό επιβράβευσε τόσο τους μουσικούς όσο και τον συνθέτη με παρατεταμένο χειροκρότημα. 
-------------------------------------------------------
Ο Ανδρέας Αργυρού γεννήθηκε στην Κύπρο. Σπούδασε  στο Εθνικό Ωδείο Αθηνών πιάνο με την Ρίτα Βούρτση και Σία Γεωργάτου, Ανώτερα Θεωρητικά με τον Γιάννη Αυγερινό  και δίπλωμα Σύνθεσης με τον Μιχάλη Τραυλό.  Έχει παρακολουθήσει μεταπτυχιακά μαθήματα Σύνθεσης στο Faculty of music της Μουσικής Ακαδημίας του Βελιγραδίου. Έχει συνθέσει έργα για σόλο όργανα, για μικρά και μεγάλα σύνολα και έργα για ορχήστρα.  Έργα του έχουν παρουσιαστεί τόσο στην Ελλάδα, όσο και στο εξωτερικό, έχουν μεταδοθεί  από το Ρ.Ι.Κ., το Γ΄ Πρόγραμμα της Ελληνικής Ραδιοφωνίας, αλλά και από άλλους κρατικούς ραδιοφωνικούς σταθμούς του εξωτερικού και έχουν  αποσπάσει διακρίσεις σε διαγωνισμούς.  Από το 1977 ζει και εργάζεται στην Αθήνα.  Διδάσκει ανώτερα θεωρητικά στο Εθνικό Ωδείο Αθηνών, στο Ωδείο Ακρόπολις, και Σύνθεση στο τελευταίο. Διετέλεσε για πολλά χρόνια (1993-2003) μέλος του Δ.Σ. του Συλλόγου Καθηγητών Ωδείων Αναγνωρισμένων (Σ.Κ.Ω.Α.), Γενικός Γραμματέας και Πρόεδρος του, προσφέροντας εκτός των άλλων σημαντικό πολιτιστικό έργο: συναυλίες με  έργα Ελλήνων Συνθετών, πολλά από αυτά σε πρώτη εκτέλεση, αφιερώματα σε καλλιτέχνες και παιδαγωγούς της μουσικής και σε  διαγωνισμούς σύνθεσης σε συνεργασία με την Ελληνική Ραδιοφωνία και άλλους φορείς.  Είναι τακτικό μέλος της Ένωσης Ελλήνων Μουσουργών και καλλιτεχνικός διευθυντής στο Εθνικό Ωδείο Νέας Σμύρνης. 

